pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยออกสินเชื่อหนุน SME ทำบัญชีชุดเดียว
วันพุธที่ 8 พฤศจิกายน 2560
กรุงไทยออกสินเชื่อหนุน SME ทําบัญชีชุดเดียว
ธนาคารกรุงไทย ออกสินเชื่อ “KTB SMEs บัญชีเดียว” สําหรับผู้ประกอบการที่จัดทําบัญชีชุดเดียว โดยคิดอัตราดอกเบี้ยพิเศษ 5% ต่อปี นาน 2 ปี ให้กู้สูงสุดคนละ 100 ล้านบาท ในวงเงินรวม 4 พันล้านบาท
ธนาคารกรุงไทย ออกสินเชื่อ “KTB SMEs บัญชีเดียว” สําหรับผู้ประกอบการที่จัดทําบัญชีชุดเดียว โดยคิดอัตราดอกเบี้ยพิเศษ 5% ต่อปี นาน 2 ปี ให้กู้สูงสุดคนละ 100 ล้านบาท ในวงเงินรวม 4 พันล้านบาท ยื่นขอสินเชื่อได้ถึง 30 กันยายนปีหน้า พร้อมจัดงานเจรจาจับคู่ธุรกิจกับนักธุรกิจเมียนมา รวมทั้งจัดงานสัมมนาใหญ่ประจําปี
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า ธนาคารให้การสนับสนุนมาตรการบัญชีชุดเดียวของรัฐบาล โดยได้ออกสินเชื่อ “KTB SMEs บัญชีเดียว” สําหรับนิติบุคคล และนิติบุคคลจัดตั้งใหม่เพื่อดําเนินธุรกิจแทนบุคคลธรรมดา ที่มีการจดแจ้งบัญชีชุดเดียวภายในเวลาที่กรมสรรพากรกําหนด และมีเอกสารครบถ้วน โดยคิดอัตราดอกเบี้ยพิเศษเพียง 5% ต่อปี เป็นระยะเวลา 2 ปี ให้วงเงินสูงสุด 100 ล้านบาทต่อราย ในวงเงินรวม 4,000 ล้านบาท
“ผู้ขอสินเชื่อ เพียงเป็นผู้ประกอบการ SME ที่มีประสบการณ์หรือดําเนินธุรกิจที่ขอสินเชื่อไม่น้อยกว่า 3 ปี และไม่เคยปรับโครงสร้างหนี้กับธนาคารหรือสถาบันการเงินอื่น หากเป็นลูกค้านิติบุคคลต้องมีกําไรสุทธิ 2 ใน 3 ปีล่าสุด โดยสามารถยื่นขอสินเชื่อได้ที่สํานักงานธุรกิจทั้ง 79 แห่งทั่วประเทศ หรือยื่นขอสินเชื่อได้ที่เว็บไซต์ https://sme.ktb.co.th ถึงวันที่ 30 กันยายน 2561”
นายปฏิเวช สันตะวานนท์ กล่าวต่อไปว่า ธนาคารยังได้ร่วมมือกับสถาบันพัฒนาผู้ประกอบการการค้ายุคใหม่ (NEA) กระทรวงพาณิชย์ และ บสย.จัดงาน “KTB SMEs Business Matching and Networking THAI-MYANMAR” นํานักธุรกิจชาวเมียนมาที่มีศักยภาพสูง มาซื้อสินค้าจาก SME ไทย ผ่านกิจกรรมในรูปแบบการเจรจาจับคู่ธุรกิจ ในวันที่ 10 พฤศจิกายน 2560 ณ สถาบันพัฒนาผู้ประกอบการการค้ายุคใหม่ (NEA) รัชดาภิเษก รวมทั้งจัดงานสัมมนาใหญ่ประจําปี “แชร์ทางลัด ชัดทางรวย ด้วยไอเดีย” โดยเชิญนักธุรกิจ SME ที่ประสบความสําเร็จมาถ่ายทอดความรู้และประสบการณ์ ในวันที่ 30 พฤศจิกายน 2560 ที่โรงแรมเซ็นทารา แกรนด์ เซ็นทรัล เวิลด์ ผู้ที่สนใจสามารถลงทะเบียนเข้าร่วมงานสัมมนาฟรีที่ https://sme.ktb.co.th และสอบถามเพิ่มเติมได้ที่ KTB Call Center 02-111-1111
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-การแข่งขันวิ่ง “ เลน้อยรัน 2019  ”
วันพุธที่ 31 กรกฎาคม 2562
การแข่งขันวิ่ง “ เลน้อยรัน 2019  ”
เนื่องจากการวิ่งนั้นเป็นการออกกําลังกายที่ดีและสามารถเป็นภูมิป้องกันโรคได้หลายชนิด นอกจากนั้นยังเป็นการสนับสนุนส่งเสริมการท่องเที่ยวของจังหวัดต่างๆทั่วประเทศให้เจริญก้าวหน้าขึ้นอีกด้วย
วันที่ 21 กรกฎาคม 2562นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานเปิดการแข่งขันวิ่ง“เลน้อยรัน2019 ”ซึ่งจังหวัดพัทลุง โดยการกีฬาแห่งประเทศไทยจังหวัดพัทลุง สมาคมกีฬาแห่งจังหวัดพัทลุง และชมรมวิ่งเพื่อสุขภาพจังหวัดพัทลุง ได้ร่วมกันจัดขึ้น โดยมีนายกู้เกียรติ วงศ์กระพันธุ์ ผวจ.พัทลุง นายศิลป์ชัย รามณีย์ รอง ผวจ.พัทลุง นางนาที รัชกิจประการ ส.ส.ระบบบัญชีรายชื่อพรรคภูมิใจไทย นายภูมิศิษฏ์ คงมี และนายฉลอง เทอดวีระพงศ์ ส.ส.พัทลุง พรรคภูมิใจไทย และคณะ เข้าร่วมกิจกรรมด้วย ณบริเวณหน้าร้านอาหารสามกั๊ก ถนนเฉลิมพระเกียรติ80พรรษา อ.ควนขนุน จ.พัทลุงทั้งนี้เพื่อสนับสนุนส่งเสริมการออกกําลังกายแก่กลุ่มนักเรียน นักศึกษา ประชาชน ทั้งในและต่างจังหวัด ส่งเสริมสุขภาพจิต สุขภาพกายให้แข็งแกร่ง สนับสนุนส่งเสริมการท่องเที่ยวของจังหวัดพัทลุงให้ก้าวไกลยิ่งขึ้น รวมทั้งเป็นการประชาสัมพันธ์และจัดหารายได้เพื่อนําไปสนับสนุนการเป็นเป็นเจ้าภาพจัดการแข่งขันกีฬาเยาวชนแห่งชาติ ครั้งที่37และการแข่งขันกีฬาอาวุโสแห่งชาติ ครั้งที่4 (พ.ศ.2564)ณ จังหวัดพัทลุง
สําหรับการแข่งขัน“เลน้อยรัน2019 ”ในครั้งนี้ได้แบ่งการแข่งขันออกเป็น3ประเภท ประกอบด้วย ประเภทฮาล์ฟมาราธอน ระยะทาง21.1กิโลเมตร ประเภทซุปเปอร์มินิมาราธอน ระยะทาง15 กิโลเมตร และประเภทไมโครมาราธอน ระยะทาง5กิโลเมตร โดยมีนักวิ่งทั้งในและต่างจังหวัดเข้าร่วมการแข่งขันในครั้งนี้ประมาณ3,500 คน ซึ่งนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศิลป์ชัย รามณีย์ รอง ผวจ.พัทลุง นายภูมิศิษฏ์ คงมี และนายฉลอง เทิดวีระพงศ์ ส.ส.พัทลุง พรรคภูมิใจไทย พร้อมคณะ ได้เข้าร่วมเดินเพื่อออกกําลังกาย ระยะทางประมาณ4 กิโลเมตรด้วย
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า ทางกระทรวงฯจะให้การสนับสนุนส่งเสริมในการวิ่งมาราธอนประเภทต่างๆขึ้นทุกจังหวัดทั่วประเทศ เนื่องจากการวิ่งนั้นเป็นการออกกําลังกายที่ดีและสามารถเป็นภูมิป้องกันโรคได้หลายชนิด นอกจากนั้นยังเป็นการสนับสนุนส่งเสริมการท่องเที่ยวของจังหวัดต่างๆทั่วประเทศให้เจริญก้าวหน้าขึ้นอีกด้วย ในส่วนของการวิ่งแข่งขันในกลุ่มเยาวชน นักเรียน นักศึกษานั้น ยังเป็นการป้องกันมิให้บุคคลเหล่านี้เข้าไปยุ่งเกี่ยวกับยาเสพติดและอบายมุขต่างๆอีกด้วย
อย่างไรก็ตามจากการที่ทางจังหวัดพัทลุง และหน่วยงานรัฐที่เกี่ยวข้องได้ร่วมกันขับเคลื่อนการพัฒนาการท่องเที่ยวอย่างจริงจังและต่อเนื่องนั้น ทําให้นักท่องเที่ยวทั้งในและต่างประเทศเดินทางเข้ามาท่องเที่ยวใน จ.พัทลุงเพิ่มสูงขึ้นกว่าปีที่ผ่านมา โดยในครึ่งปีของปี2562นี้ อัตราการเติบโตการท่องเที่ยวของจังหวัดพัทลุงพุ่งสูงขึ้นเป็นร้อยละ8จนทําให้เป็นอันดับ3ของประเทศ ส่วนจังหวัดที่มีอัตราเจริญเติบโตสูงสุดในครึ่งปีนี้ได้แก่ จ.ราชบุรี ที่พุ่งสูงขึ้นร้อยละ11อันดับ2ได้แก่ จ.จันทรบุรี พุ่งสูงขึ้นร้อยละ9ส่วนอันดับที่4ได้แก่ จ.บุรีรัมย์ พุ่งสูงขึ้นร้อยละ6ส่วนอันดับ5ได้แก่ จ.แม่ฮ่องสอน ที่อัตราการเจริญเติบโตของการท่องเที่ยวพุ่งสูงขึ้นร้อยละ5
รัฐบาลไทย-ข่าวทำเนียบรัฐบาล-ไทยย้ำถึงเจตนารมณ์ในการกระชับความร่วมมือหุ้นส่วนเชิงยุทธศาสตร์ที่รอบด้านกับจีน
วันจันทร์ที่ 4 กันยายน 2560
ไทยย้ําถึงเจตนารมณ์ในการกระชับความร่วมมือหุ้นส่วนเชิงยุทธศาสตร์ที่รอบด้านกับจีน
ไทยย้ําถึงเจตนารมณ์ในการกระชับความร่วมมือหุ้นส่วนเชิงยุทธศาสตร์ที่รอบด้านกับจีน
วันนี้ (4 ก.ย. 60) เวลาประมาณ 08.00 น. พลเอก ประยุทธ์ จันทร์โอชา นายกรัฐมนตรีและภริยา พร้อมคณะ เดินทางออกจากท่าอากาศยานทหาร 2 (กองบิน 6) กรุงเทพฯ ไปยังเมืองเซี่ยเหมิน มณฑลฟูเจี้ยน สาธารณรัฐประชาชนจีน เพื่อเข้าร่วมประชุมระหว่างผู้นํากลุ่มประเทศ BRICS กับประเทศตลาดเกิดใหม่และประเทศกําลังพัฒนา
ภายหลังเดินทางถึงท่าอากาศยานนานาชาติเซี่ยเหมินเกาฉี โดยเวลาที่เซี่ยเหมินเร็วกว่าที่กรุงเทพฯ 1 ชั่วโมง นายกรัฐมนตรีเดินทางไปยังโรงแรมมิลเลนเนียม ฮาร์เบอร์วิว ซึ่งเป็นโรงแรมที่พัก จากนั้น ในช่วงบ่าย นายกรัฐมนตรี พบหารือทวิภาคีกับนายสี จิ้นผิง ประธานาธิบดีสาธารณรัฐประชาชนจีน สรุปสาระสําคัญดังนี้
นายกรัฐมนตรีย้ําถึงเจตนารมณ์ของรัฐบาลไทยในการกระชับความร่วมมือหุ้นส่วนเชิงยุทธศาสตร์ที่รอบด้านกับจีน รวมทั้งขับเคลื่อนความร่วมมือที่มีอยู่ให้คืบหน้าและเป็นรูปธรรม ตลอดจนขยาย ความร่วมมือที่เป็นผลประโยชน์ร่วมกันมากยิ่งขึ้น ผู้นําทั้งสองยินดีที่เห็นพัฒนาการความร่วมมือ จากที่ได้เคยหารือไว้ โดยเฉพาะด้านการเมือง ความมั่นคง เศราฐกิจ การค้า การลงทุน การท่องเที่ยว การศึกษา วัฒนธรรม และความสัมพันธ์ในระดับประชาชน
สําหรับโครงการความร่วมมือด้านรถไฟไทย-จีน นายกรัฐมนตรีย้ําถึงความมุ่งมั่นของไทยในการดําเนิน โครงการให้สําเร็จลุล่วง ซึ่งถือเป็นโครงการที่มีความสําคัญต่อยุทธศาสตร์ความเชื่อมโยงและ การพัฒนา ไทยเห็นว่าความเชื่อมโยงคือหัวใจของการพัฒนา อันจะนําไปสู่การพัฒนาที่ยั่งยืน และครอบคลุม ซึ่งไทยสนับสนุนยุทธศาสตร์ Belt and Road (BRI) และพร้อมทํางานร่วมกับจีน ในการส่งเสริมการเชื่อมโยงยุทธศาสตร์การพัฒนาของทั้งสองประเทศ เพื่อให้ประเทศและประชาชน ตามแนวเส้นทางสายไหมได้รับประโยชน์อย่างทั่วถึง ทั้งนี้ ยุทธศาสตร์ BRI และ Made in China 2025 ของจีนสอดคล้องกับทิศทางการพัฒนาเศรษฐกิจของไทย และการพัฒนา EEC ซึ่งไทยพร้อม กระชับความสัมพันธ์ทางเศรษฐกิจกับจีนตามระเบียงเศรษฐกิจจีน-คาบสมุทรอินโดจีน และเป็นประตู สู่ตลาดทั้งในกลุ่มประเทศ CLMV อาเซียน RCEP และเอเชียใต้
ในโอกาสนี้ ผู้นําไทยและจีนเห็นพ้อง การป้องกันและแก้ไขประเด็นความมั่นคงรูปแบบใหม่ต้องอาศัย ความร่วมมือจากทุกประเทศ เนื่องจากปัญหาดังกล่าวมีความเชื่อมโยงและส่งผลกระทบต่อสันติภาพ และเสถียรภาพในภูมิภาค ซึ่งเป็นปัจจัยหลักของการเติบโตทางเศรษฐกิจ และสนับสนุนให้ไทยและ จีนมีการแลกเปลี่ยนประสบการณ์ ข่าวสาร และแนวปฏิบัติที่ดีในการจัดการกับการก่อการร้าย ระหว่างกัน
นายกรัฐมนตรีขอให้จีนช่วยดูแลนักลงทุนไทยและการลงทุนจากไทยด้านพลังงาน รวมทั้งการถ่ายทอด เทคโนโลยีที่จีนมีความเชี่ยวชาญ เช่น การบิน
ภายหลังการหารือ นายกรัฐมนตรีและประธานาธิบดีสาธารณรัฐประชาชนจีนเป็นสักขีพยาน ในการลงนามความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชน จีน จํานวน 4 ฉบับ
*****************************
รัฐบาลไทย-ข่าวทำเนียบรัฐบาล-การประชุมคณะกรรมการแร่ ครั้งที่ 4/2563
วันศุกร์ที่ 29 พฤษภาคม 2563
การประชุมคณะกรรมการแร่ ครั้งที่ 4/2563
รองปลัดฯ ภานุวัฒน์ เป็นประธานการประชุมคณะกรรมการแร่ ครั้งที่ 4/2563
เมื่อวันที่ 28 พฤษภาคม 2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 4/2563 โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายอดิทัต วะสีนนท์ รองอธิบดีกรมอุตสาหกรรมพื้นฐานเเละการเหมืองเเร่ และนายสกล จุลาภา ผู้อํานวยการกองบริการงานอนุญาต เป็นเลขานุการและผู้ช่วยฝ่ายเลขานุการ ซึ่งคณะกรรมการประกอบไปด้วยผู้ทรงคุณวุฒิหลากหลายสาขา อาทิ การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 4 เรื่อง คําขอต่ออายุประทานบัตร 3 เรื่อง ตามพระราชบัญญัติแร่ พ.ศ. 2560 บรรยากาศการประชุมดําเนินไปอย่างเรียบร้อย มีการนําเทคโนโลยีด้าน IT เข้ามาปรับใช้ในการประชุมในสถานการณ์ปัจจุบันเพื่อเป็นการป้องกันการแพร่ระบาดของเชื้อไวรัสโคโรนา 2019 (COVID-19) ในการนี้ ประธานได้แสดงทัศนะและแลกเปลี่ยนเเนวคิดความเป็นไปได้ที่จะนําเทคโนโลยี 4.0 มาปรับใช้สําหรับเพิ่มช่องทางการรับฟังความคิดเห็นจากภาคประชาชนในขั้นตอนก่อนการอนุญาตภายหลังจากการยื่นคําขอประทานบัตรด้วย
รัฐบาลไทย-ข่าวทำเนียบรัฐบาล-ประชุมคณะอนุกรรมการขับเคลื่อนการนำเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2562
วันเสาร์ที่ 7 ธันวาคม 2562
ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2562
ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2562
ประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2562
วานนี้ (6 ธันวาคม 2562) เวลา 16.00 น. ณ ห้องประชุม ชั้น 20 อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในการประชุมคณะอนุกรรมการขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก ครั้งที่ 1/2562 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นรองประธาน ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม และนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช เป็นอนุกรรมการและเลขานุการร่วม  รวมทั้งอนุกรรมการผู้ทรงคุณวุฒิ และอนุกรรมการจากหน่วยงานที่เกี่ยวข้องเข้าร่วมในการประชุมดังกล่าว โดยในการประชุมครั้งนี้ได้มีมติรับทราบคําสั่งแต่งตั้งคณะอนุกรรมการ เพื่อขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก พร้อมทั้งมอบหมายกรมอุทยานแห่งชาติ สัตว์ป่า และพันธุ์พืช จัดทําเอกสารการนําเสนอตามมติคณะกรรมการมรดกโลก และมอบหมายกระทรวงการต่างประเทศ ประสานสาธารณรัฐแห่งสหภาพเมียนมา เพื่อขอรับคํายืนยันเกี่ยวกับแนวเขตค่าพิกัด การนําเสนอพื้นที่กลุ่มป่าแก่งกระจานเป็นมรดกโลก ก่อนนําเสนอต่อศูนย์มรดกโลกต่อไป
รัฐบาลไทย-ข่าวทำเนียบรัฐบาล-รมต.อุตตม กล่าวสุนทรพจน์ในงานประชุมสุดยอดผู้นำธุรกิจ Bloomberg ASEAN Business Summit ครั้งที่ 4
วันพฤหัสบดีที่ 12 กรกฎาคม 2561
รมต.อุตตม กล่าวสุนทรพจน์ในงานประชุมสุดยอดผู้นําธุรกิจ Bloomberg ASEAN Business Summit ครั้งที่ 4
รมต.อุตตม กล่าวสุนทรพจน์ในงานประชุมสุดยอดผู้นําธุรกิจ Bloomberg ASEAN Business Summit ครั้งที่ 4
วันนี้ (12 กรกฎาคม 2561) นายอุตตม สาวนายน รัฐมนตรีว่าการกระทรวงอุตสาหกรรม กล่าวสุนทรพจน์หัวข้อ Thailand 4.0 and the Eastern Economic Corridor ในงานประชุมสุดยอดผู้นําธุรกิจในอาเซียนหรือ บลูมเบิร์ก อาเซียน บิสสิเนส ซัมมิต (Bloomberg ASEAN Business Summit) ครั้งที่ 4 ซึ่งจัดโดยบลูมเบิร์ก ร่วมกับธนาคารกรุงเทพ และสํานักงานส่งเสริมการจัดการประชุมและนิทรรศการ (สสปน.) โดยเชิญผู้นําองค์กรภาคธุรกิจ การเงิน และหน่วยงานภาครัฐทั่วทั้งอาเซียนกว่า 350 คน เพื่อร่วมหารือ และกําหนดจุดยืนด้านการค้าและการลงทุนของอาเซียนในอนาคต โดยมี Mr. Otis Bilodeau, Senior Executive Editor, Asia Pacific , Bloomberg ให้การต้อนรับ ณ โรงแรมเคมปินสกี้ ปทุมวัน กรุงเทพฯ
รมต.อุตตม กล่าวตอนหนึ่งว่า ขณะนี้รัฐบาลได้เดินหน้าโครงการลงทุนโครงสร้างพื้นฐานขนาดใหญ่แล้ว เช่น โครงการรถไฟความเร็วสูงเชื่อม 3 สนามบิน มูลค่า 200,000 ล้านบาท ซึ่งได้รับความสนใจอย่างกว้างขวางจากนักลงทุนทั้งในประเทศและหลายประเทศถึง 31 ราย แสดงให้เห็นถึงความคืบหน้าโครงการต่าง ๆ ของอีอีซีว่า เป็นไปตามแผนที่วางไว้อีกทั้งยุทธศาสตร์การพัฒนาประเทศไทย ยังให้ความสําคัญในเรื่องของการเชื่อมโยงยุทธศาสตร์ของหลาย ๆ ประเทศไม่ว่าจะเป็น จีนที่มีนโยบาย “หนึ่งแถบ หนึ่งเส้นทาง” (Belt and Road) นโยบายของประเทศญี่ปุ่น และอีกหลายประเทศที่มุ่งมายังอาเซียนได้ นอกจากนี้รัฐบาลไทยได้กําหนดยุทธศาสตร์ประเทศ 20 ปี ที่เน้นความร่วมมือ ความเชื่อมโยง ที่คํานึงถึงการเชื่อมต่อไม่เพียงแต่ภายในประเทศเท่านั้น แต่ยังคํานึงถึงการเชื่อมต่อระหว่างประเทศด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ยอดจำหน่ายโอทอปศิลปาชีพ 9 วัน ทะลุเป้า 839 ล้าน พร้อมขอบคุณมหาดไทยผลักดันต่อเนื่อง ฝากส่งกำลังใจให้ผู้ประกอบการเข้มแข็ง
วันจันทร์ที่ 17 ตุลาคม 2559
โฆษกรัฐบาลเผย นายกฯ ปลื้ม ยอดจําหน่ายโอทอปศิลปาชีพ 9 วัน ทะลุเป้า 839 ล้าน พร้อมขอบคุณมหาดไทยผลักดันต่อเนื่อง ฝากส่งกําลังใจให้ผู้ประกอบการเข้มแข็ง
โฆษกรัฐบาลเผย นายกฯ ปลื้ม ยอดจําหน่ายโอทอปศิลปาชีพ 9 วัน ทะลุเป้า 839 ล้าน พร้อมขอบคุณมหาดไทยผลักดันต่อเนื่อง ฝากส่งกําลังใจให้ผู้ประกอบการเข้มแข็ง
พลตรี สรรเสริญ แก้วกําเนิด เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบรายงานจากกระทรวงมหาดไทย ว่า การจัดงานศิลปาชีพประทีปไทย OTOP ก้าวไกลด้วยพระบารมี ครั้งที่ 5 ระหว่างวันที่ 12 – 20 ส.ค. 59 ณ อิมแพคเมืองทองธานี ได้ผลเป็นที่น่าพอใจ โดยมีผู้ประกอบการโอทอปนําสินค้าร่วมจัดแสดงและจําหน่ายภายในงานกว่า 2,500 บูธ มีพี่น้องประชาชนเข้าร่วมงานกว่า 4.4 แสนคน และมียอดจําหน่ายตลอด 9 วัน รวม 839,529,280 บาท
"ท่านนายกฯ รู้สึกยินดีที่การจัดงานครั้งนี้ประสบความสําเร็จเช่นเดียวกับทุกครั้งที่ผ่านมา ซึ่งแสดงให้เห็นว่าตลาดสินค้าโอทอปนั้นได้รับความสนใจจากลูกค้าอย่างต่อเนื่อง และมีแนวโน้มที่ดีขึ้นเรื่อย ๆ ดังนั้น รัฐบาลจึงต้องการส่งเสริมสินค้าโอทอปหรือผลิตภัณฑ์จากชุมชน ให้เป็นที่ยอมรับของลูกค้าทั้งในและต่างประเทศ ด้วยการสนับสนุนแหล่งเงินทุน เทคโนโลยีและนวัตกรรม รวมถึงจัดหาตลาด ที่ขยายจากการขายบนดิน ขึ้นบนฟ้า และเตรียมลงน้ําหรือขายในเรือต่อไป
พลตรี สรรเสริญ กล่าวต่อว่า นายกรัฐมนตรีฝากขอบคุณกระทรวงมหาดไทยที่ให้ความสําคัญและผลักดันโครงการโอทอปมาโดยตลอด ทําให้ตลาดสินค้าชุมชนเติบโตขึ้นและมีอนาคตที่ดี เหมือนการจัดงานครั้งล่าสุดนี้ ซึ่งมียอดขายภายในงาน 772,601,045 บาท และยอดสั่งซื้อ 66,928,235 บาท ถือว่าทะลุเป้า 800 ล้านบาทที่วางไว้
"ท่านนายกฯ ยังฝากให้กําลังใจผู้ประกอบการสินค้าโอทอปทั่วประเทศ ในการประกอบอาชีพด้วยความสุจริต สร้างรายได้เลี้ยงตนเองและครอบครัว โดยอยากให้ผู้ประกอบการทุกคนมีความเข้มแข็ง และต่อยอดสร้างมูลค่าเพิ่มแก่ผลิตภัณฑ์ ของตนให้ตรงความต้องการของลูกค้า เพื่อยกระดับรายได้และชีวิตความเป็นอยู่ให้ดีขึ้น"
รัฐบาลไทย-ข่าวทำเนียบรัฐบาล-การประชุมคณะกรรมการจิตอาสาพัฒนาคุณภาพน้ำในลำน้ำสาธารณะและลุ่มน้ำสายหลักของประเทศ ของกระทรวงอุตสาหกรรม
วันพุธที่ 18 มีนาคม 2563
การประชุมคณะกรรมการจิตอาสาพัฒนาคุณภาพน้ําในลําน้ําสาธารณะและลุ่มน้ําสายหลักของประเทศ ของกระทรวงอุตสาหกรรม
นายกอบชัย  สังสิทธิสวัสดิ์  ปลัดกระทรวงอุตสาหกรรม เป็นประธานการประชุม  คณะกรรมการจิตอาสาพัฒนาคุณภาพน้ําในลําน้ําสาธารณะและลุ่มน้ําสายหลักของประเทศ ของ กระทรวงอุตสาหกรรม  ครั้งที่ 2/2563 ณ ห้องประชุมชุณหะวัณ  อาคาร สํานักงานปลัดกระทรวงอุตสาหกรรม
วันนี้ (18 มีนาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม คณะกรรมการจิตอาสาพัฒนาคุณภาพน้ําในลําน้ําสาธารณะและลุ่มน้ําสายหลักของประเทศ ของ กระทรวงอุตสาหกรรม ครั้งที่ 2/2563 ซึ่งที่ประชุมได้ร่วมกันพิจารณาโครงการ “จิตอาสาสํารวจ ออกแบบจัดหาและติดตั้งชุดกรองน้ําเสียในคลองเปรมประชากร เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10
โครงการ “จิตอาสาคลองสวยน้ําใสที่ลัดหลวง 10 คลอง เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10” โครงการ “จิตอาสาพัฒนาแหล่งน้ําสายหลักของประเทศ เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10” กิจกรรมการพัฒนาคุณภาพน้ําบริเวณคลองแสนแสบ
พร้อมมีมติแต่งตั้งคณะทํางานพัฒนาคุณภาพน้ําในลําน้ําเป้าหมาย จํานวน 3 คณะ ณ ห้องประชุมชุณหะวัณ อาคาร สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม.ไฟเขียวควบรวมทีโอที-แคท เล็งประเดิมชิงคลื่น 5จี หนุนศักยภาพแข่งเอกชน
วันพุธที่ 15 มกราคม 2563
ครม.ไฟเขียวควบรวมทีโอที-แคท เล็งประเดิมชิงคลื่น 5จี หนุนศักยภาพแข่งเอกชน
ครม.ไฟเขียวควบรวมทีโอที-แคท เล็งประเดิมชิงคลื่น 5จี หนุนศักยภาพแข่งเอกชน
ที่ประชุมคณะรัฐมนตรี (ครม.) เมื่อวันที่ 14 มกราคม 2563 ไฟเขียวควบรวมกิจการ บมจ.ทีโอที และ บมจ.กสท โทรคมนาคม เป็นบริษัท โทรคมนาคมแห่งชาติ (เอ็นที) พร้อมเห็นขอบให้ทั้งสองหน่วยงานร่วมประมูล 5จี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า ที่ประชุมคณะรัฐมนตรี (ครม.) เมื่อวันที่ 14 มกราคม 2563มีมติเห็นชอบการควบรวมกิจการ บริษัท ทีโอที จํากัด (มหาชน) หรือทีโอที กับบริษัท กสท โทรคมนาคม จํากัด (มหาชน) หรือแคท เป็นบริษัท โทรคมนาคมแห่งชาติ จํากัด (เอ็นที) โดยมีกระทรวงการคลังถือหุ้น 100% พร้อมมอบหมายให้กระทรวงฯ ดําเนินการตามกรอบเวลาที่กําหนด โดยต้องควบรวมทั้ง 2 บริษัทให้แล้วเสร็จภายใน 6 เดือน
นอกจากนี้ ครม. ยังมีมติเห็นชอบให้ ทีโอที และ กสท โทรคมนาคมเข้าร่วมประมูลคลื่นความถี่สําหรับให้บริการ 5จี ตามเงื่อนไขประกาศของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ที่เกี่ยวข้อง
นายพุทธิพงษ์ กล่าวว่า จุดแข็งของการควบรวมนี้ จะช่วยให้เกิดการผสานศักยภาพสร้างความพร้อมให้กับรัฐวิสาหกิจด้านสื่อสารของประเทศไทย เพื่อรับมือการแข่งขันในอุตสาหกรรมและเทคโนโลยีที่เปลี่ยนแปลงอย่างรวดเร็ว รวมถึงการสิ้นสุดสัมปทานถือครองคลื่นความถี่ในปี 2568 ซึ่งทั้งสองหน่วยงาน จะไม่เหลือคลื่นความถี่ในมือเลย อีกทั้ง เป็นการสร้างโอกาสของการไปสู่ธุรกิจในอนาคตร่วมกัน ซึ่งรวมถึงธุรกิจ 5จี ซึ่ง กสทช. เตรียมเปิดประมูลคลื่นความถี่ในราวกลางเดือนกุมภาพันธ์นี้
ส่วนขั้นตอนหลังจากผ่านมติ ครม. จะมีการว่าจ้างที่ปรึกษา 3 ด้าน เพื่อให้ทําการศึกษาและจัดทําแผนใน 3 ด้านหลัก ได้แก่ ด้านกฎหมาย ด้านการควบรวมกิจการ และด้านทรัพยากรบุคคล ทําการศึกษา และกําหนดทิศทางในการดําเนินงานภายหลังการควบรวมกิจการ คาดว่าจะใช้เวลาอีกราว 6 เดือน กระบวนการควบรวมจึงจะแล้วเสร็จสมบูรณ์
ด้านโครงสร้างหลังการควบรวม บริษัท โทรคมนาคมแห่งชาติ จํากัด แบ่งกลุ่มธุรกิจออกเป็น 5 สายงาน ได้แก่ ธุรกิจโครงสร้างพื้นฐานทางกายภาพ (Hard Infrastructure) ธุรกิจโครงข่ายโทรคมนาคมระหว่างประเทศ (International) ธุรกิจบริการโทรศัพท์ประจําที่และบรอดแบนด์ (Fixed Line & Broadband) ธุรกิจโทรคมนาคมสื่อสารไร้สาย (Mobile) และธุรกิจ Digital Infrastructure And Services
*****************
รัฐบาลไทย-ข่าวทำเนียบรัฐบาล-ก.แรงงาน แพคทีม ช่วยเหลือแรงงาน ฝ่าวิกฤตโควิด -19
วันเสาร์ที่ 28 มีนาคม 2563
ก.แรงงาน แพคทีม ช่วยเหลือแรงงาน ฝ่าวิกฤตโควิด -19
ก.แรงงาน นําโดยดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมผู้บริหารกระทรวงแรงงาน ประชุม Conference  รับฟังปัญหาและข้อเสนอแนะ จากตัวแทนผู้ประกอบกิจการเขตภาคเหนือที่ได้รับผลกระทบจากโควิด - 19
เมื่อวันที่ 27 มีนาคม 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมผู้บริหารกระทรวงแรงงาน ประชุม Conference จากห้องประชุมแสงสิงแก้ว ชั้น 5 ไปยังห้องประชุมสํานักงานแรงงานจังหวัดเชียงใหม่ เพื่อฟังปัญหาและข้อเสนอแนะ จากตัวแทนผู้ประกอบกิจการ โดยมีตัวแทนจากผู้ประกอบกิจการกลุ่มต่างๆ อาทิ ประธานหอการค้าจังหวัดเชียงใหม่ ผู้ประกอบกิจการโรงแรม ประธานสมาพันธ์รถตู้ภาคเหนือ นายกสมาคมมัคคุเทศก์เชียงใหม่ และสมาคมร้านอาหารจังหวัดเชียงใหม่ จากผลกระทบการแพร่ระบาดของไวรัสโควิด - 19 ส่งผลให้ผู้ประกอบกิจการและแรงงานในพื้นที่จังหวัดเชียงใหม่ ส่วนใหญ่เป็นธุรกิจด้านการท่องเที่ยวหยุดกิจการชั่วคราว พนักงานต้องหยุดงานทําให้ขาดรายได้เพื่อใช้จ่ายในครอบครัว สําหรับพนักงานที่มีประกันสังคมจะได้รับสิทธิประโยชน์ตามมาตรา 33 และมีแรงงานอีกส่วนหนึ่งที่ไม่เข้าประกันสังคม เช่น ผู้ที่ประกอบอาชีพเป็นมัคคุเทศก์ พนักงานขับรถตู้ พนักงานขับรถบัส เป็นต้น ตัวแทนที่เข้าร่วมประชุมจึงขอให้กระทรวงแรงงานหามาตรการช่วยเหลือแรงงานที่ได้รับผลกระทบในครั้งนี้ด้วย ซึ่งจากข้อเสนอแนะต่างๆ กระทรวงแรงงานจะนําไปพิจารณาหามาตรการช่วยเหลือต่อไป
ด้านนายธวัช เบญจาทิกุล อธิบดีกรมพัฒนาฝีมือแรงงาน (กพร.) กล่าวว่า นายกสมาคมมัคคุเทศก์เชียงใหม่ เสนอแนะให้ กพร. ดําเนินการจัดฝึกอบรมด้านภาษา เช่น ภาษาจีน เกาหลี รัสเซีย สเปนและอิตาลี เพราะในช่วงนี้มัคคุเทศก์มีเวลาว่างเนื่องจากนักท่องเที่ยวลดลงเป็นจํานวนมาก จึงสามารถที่จะพัฒนาทักษะและหาความรู้เพิ่มเติมได้ ซึ่งภาษาเป็นเรื่องจําเป็นมากเพื่อสื่อสารและสามารถอธิบายแหล่งท่องเที่ยวต่างๆ แก่นักท่องเที่ยว รวมถึงความรู้เกี่ยวกับประวัติศาสตร์ของไทยและของจังหวัดเชียงใหม่ด้วย การฝึกอบรมดังกล่าวกพร.ได้ดําเนินการมาอย่างต่อเนื่อง จึงสามารถให้บริการแก่กลุ่มมัคคุเทศก์ได้ทันที ได้มอบหมายให้สถาบันพัฒนาฝีมือแรงงาน 19 เชียงใหม่รับไปดําเนินการประสานและดําเนินการจัดฝึกอบรมให้ตามความต้องการ
นายธวัช กล่าวต่ออีกว่า สําหรับกลุ่มของพนักงานขับรถตู้และพนักงานขับรถบัส ประธานสมาพันธ์รถตู้ภาคเหนือได้ขอให้กพร.จัดฝึกอบรมเพิ่มทักษะทั้งด้านการบริการ และด้านการซ่อมบํารุงพาหนะ กพร.ก็สามารถดําเนินการฝึกอบรมให้ได้เช่นกัน กรณีที่แรงงานดังกล่าวกระจายอยู่ในจังหวัดอื่นๆ สามารถสมัครฝึกอบรมได้ที่สถาบันและสํานักงานพัฒนาฝีมือแรงงานทั่วประเทศ นอกจากนี้ กรณีที่แรงงานได้รับผลกระทบจากการแพร่ระบาดของไวรัสโควิด 19 ต้องการฝึกอาชีพเสริมด้านอื่นๆ อาทิ การประกอบอาหาร การทําขนม การตัดเย็บเสื้อผ้า สามารถสมัครฝึกอบรมได้เช่นกัน เพื่อนําความรู้ไปประกอบเป็นอาชีพอิสระได้ ทั้งนี้ สามารถสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035
รัฐบาลไทย-ข่าวทำเนียบรัฐบาล-สพฐ.-บริติช เคานซิล ลงนามในสัญญา การพัฒนาครู Boot Camp เพิ่มอีก 3 ศูนย์ เป็น 15 ศูนย์ทั่วประเทศ
วันจันทร์ที่ 2 ตุลาคม 2560
สพฐ.-บริติช เคานซิล ลงนามในสัญญา การพัฒนาครู Boot Camp เพิ่มอีก 3 ศูนย์ เป็น 15 ศูนย์ทั่วประเทศ
นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน พร้อมด้วยนายณรงค์ แผ้วพลสง รองเลขาธิการคณะกรรมการการศึกษาขั้นพื้นฐาน และ Mr Andrew Glass ผู้อํานวยการบริติช เคานซิล (British Council) ประเทศไทย ได้ร่วมลงนามในสัญญาการพัฒนาครู Boot Camp
เพิ่มเติมอีก 3 ศูนย์ ที่จังหวัดสกลนคร ลพบุรี และอุดรธานีรวมเป็น 15 ศูนย์ทั่วประเทศ
นายบุญรักษ์ ยอดเพชร เลขาธิการ กพฐ.กล่าวว่ากระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) ได้ร่วมกับบริติช เคานซิล ประเทศไทย จัดตั้งศูนย์พัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาค (Regional English Training Centre) มาแล้วจํานวน 12 ศูนย์
ระยะแรก:กรุงเทพมหานคร สุราษฎร์ธานี ขอนแก่น และเชียงใหม่
ระยะที่สอง:นครราชสีมา ชลบุรี อุบลราชธานี และพิษณุโลก
ระยะที่สาม:ภูเก็ต เชียงราย กาญจนบุรี และเพชรบุรี
สําหรับการลงนามในสัญญาการพัฒนาครู Boot Camp ครั้งนี้ สพฐ. และบริติช เคานซิล ประเทศไทย จะร่วมกันดําเนินการจัดตั้ง"ศูนย์พัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาค (Regional English Training Centre)" เพิ่มอีก 3 ศูนย์ที่มหาวิทยาลัยราชภัฏสกลนคร, มหาวิทยาลัยราชภัฏเทพสตรี จังหวัดลพบุรี และมหาวิทยาลัยราชภัฏอุดรธานีตั้งแต่เดือนตุลาคม 2560 เพื่อพัฒนาวิธีการเรียนการสอนสมัยใหม่ผ่านกิจกรรมต่าง ๆ ให้กับครูภาษาอังกฤษในสังกัด สพฐ. ในแต่ละภูมิภาค
ทั้งนี้ คาดว่าแต่ละศูนย์จะสามารถพัฒนาครูภาษาอังกฤษได้ 750 คนต่อปี โดย สพฐ. ได้มีแนวทางให้ครูจากโครงการผลิตครูเพื่อพัฒนาท้องถิ่นกว่า 300 คน เข้ารับการอบรมที่ศูนย์พัฒนาครูด้านการจัดการเรียนการสอนภาษาอังกฤษ (Boot Camp) ซึ่งกระจายอยู่ทั่วประเทศทั้ง15ศูนย์อีกด้วย
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
29/9/2560